બજારના જાણકારોના કહેવા પ્રમાણે યુરોપીય શેરબજારમાં જોવા મળી રહેલા સેન્ટિમેન્ટ હાલ સકારાત્મક નથી. એટલું જ નહીં આગામી સપ્તાહમાં તા. ૨૦ અને ૨૧ એમ બે દિવસીય ફેડરલ રિઝર્વની બેઠક મળી રહી છે. અગાઉ ફેડે વ્યાજદર વધારાના સંકેતો આપ્યા હતા, જેના પગલે બજારમાં ક્યાંક અનિશ્ચિતતાભર્યો માહોલ પ્રવર્તી રહેલો જોવા મળી રહ્યો છે. એટલું જ નહીં બેન્ક ઓફ જાપાનની પણ આગામી સપ્તાહે મિટિંગ છે. વૈશ્વિક સહિત સ્થાનિક બજારની નજર તેના પર મંડાયેલી રહેશે. એટલું જ નહીં પણ સ્થાનિક મોરચે આગામી તા. ૨૨ અને ૨૩મી સપ્ટેમ્બરે જીએસટી કાઉન્સિલની બેઠક મળી રહી છે. ઉદ્યોગજગતની નજર તેના પર ટકેલી રહેશે.